Trump ya nesanta kansa da kokarin kare Saudia a bacewar Khashoggi
Amurka-Saudi
Wallafawa ranar: 17/10/2018 - 19:42 Chanzawa ranar: 17/10/2018 - 19:48
Sai dai Jaridar Washington Post da ke Amurka ta zargi Donald Trump da yunkurin badda sawu dangane da zargin kisan dan jaridar domin kare gwamnatin Saudiyyar. 路透社图片
Shugaban Amurka Donald Trump ya musanta zargin da ake masa na goyon bayan Saudi Arabia game bacewar dan Jarida Jamal Khashoggi, inda ya yi ikirarin bayyana gaskiyar halin da ake ciki nan da kwanaki kadan.
A zantawarsa da manema labarai a fadar White House Trump ya ce ko kadan baya goyon bayan Saudiyya don samar mata da mafaka a zargin kisan dan Jaridar wanda ya bace kawo yanzu ba a kai ga gano shi ba.
A cewar shugaban zai samu cikakken bayani daga bakin sakatarensa Mike Pompeo wanda yanzu haka ke ganawa da shugabannin Saudi dana Turkiyya game da bacewar dan jaridar dama zargin kisanshi da ake kan kasar ta Saudi Arabia.
Sai dai Jaridar Washington Post da ke Amurka ta zargi Donald Trump da yunkurin badda sawu dangane da zargin kisan dan jaridar domin kare gwamnatin Saudiyyar.
A sharhin da ta wallafa, Jaridar ta yi tambaya kan dalilin da shugaba Trump ke kokarin kare aika aikan da gwamnatin Saudiya ta yi, inda ta bayyana goyan bayan ta ga matsayin Majalisar Dinkin Duniya na kafa kwamitin kasashen duniya da zai gudanar da bincike kan lamarin.
Jaridar ta ce kalaman Trump na cigaba da bayyana aniyar sa na kare Saudiya daga laifin da ta yi wajen bacewar Khashoggi wanda ya ke mata rubutu.
Ana zargin jami’an Saudiyya 15 da hannu a kisan Khashoggi
Kasashen Turai na bukatar Saudiya ta yi bayani kan Khashoggi
Matsayin Saudiyya kan bacewar dan jarida Khashoggi
COVID-19: Yawan mutanen da suka rasa ayyukansu a Amurka ya haura miliyan 40
Fitattun mutane na zargin Bill Gates da hannu wajen kirkirar cutar coronavirus
An sauya ranar tashin 'yan sama jannati daga Amurka zuwa duniyar wata
Mutane kusan dubu 100 coronavirus ta halaka a Amurka kadai
Coronavirus: Sama mutane miliyan 2 sun warke, kusan dubu 345 sun mutu